આ પહેલા રાહુલ ગાંધીએ આરોપ લગાવ્યાં હતાં કે મોદી સરકાર સમાજમાં નફરત અને ભાગલા પાડી રહી છે. તેઓ દેશમાં યુવાનો તેમજ ખેડૂતો સાથે વિશ્વાસઘાત કરી રહ્યાં છે. સાંજે મુંબઈના લોકલ કોંગ્રેસ કાર્યકર્તાઓને સંબોધન કરતાં કહ્યું કે મોદી માત્ર કેટલાક ઉદ્યોગપતિઓના ‘ચોકીદાર’ છે. સામાન્ય માણસોના નહિ. તેમણે મોદી પર બીજેપીના વરિષ્ઠ નેતાઓ અટલ બિહારી વાજપેયી, આડવાણી અને જસવંત સિંહ તેમજ તેમના પરિવારોનું અપમાન કરવાનો પણ આરોપ લગાવ્યો હતો અને કહ્યું હતું કે આ રીતે તેઓ ભારતીય સંસ્કૃતિની રક્ષા કરી રહ્યાં છે.